《次大人二月三日过吴德仁韵二首 其二》
宋代·刘跂

一一郊原春事催，客愁今日为君开。柳枝鸲鹆未成舞，溪面葡萄初泼醅。

曲水便应诗句满，稽山那复酒船回。海棠径里纹楸石，为尔从今得得来。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。